钦定古今图书集成/明伦汇编/宫闱典/第003卷 > 荆川稗篇 > 《为陈六宫谢表》江总
## 钦定古今图书集成/明伦汇编/宫闱典/第003卷 > 荆川稗篇 > 《为陈六宫谢表》江总

鹤籥晨起，雀钗晓映。恭承盛典，肃荷徽章。步动云褂，
香飘雾縠。愧缠艳粉，无情拂镜；愁萦巧黛，息意临窗。
妾闻汉水赠珠，人间绝世；洛川拾翠，仙处无双。或有
风流行云，窈窕初日。声高一笑，价起两环。乃可桂殿
迎春，兰房侍宠。借班姬之扇，未掩惊羞；假蔡琰之文，
宁披悚戴。